27. 3. 97 De Europæiske Fællesskabers Tidende Nr. L 85/63 KOMMISSIONENS FORORDNING (EF) Nr. 574/97 af 26. marts 1997 om omfordeling af importrettigheder i henhold til forordning (EF) nr. 1382/96 om åbning og forvaltning af et toldkontingent for indførsel af frosset oksekød bestemt til forarbejdning KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Kommissionens forordning (EF) nr. 1382/96 af 17. juli 1996 om åbning og forvaltning af et toldkontingent for indførsel af frosset oksekød bestemt til forarbejdning (?), senest ændret ved forordning (EF) nr. 573/97 ), særlig artikel 6, stk. 2, og ud fra følgende betragtning: I henhold til forordning (EF) nr. 1382/96 åbnes for perioden 1. juli 1996 til 30. juni 1997 et toldkontingent på 51 050 tons frosset oksekød bestemt til forarbejdning; ifølge forordningens artikel 6 omfordeles uudnyttede importrettigheder, idet der eventuelt tages hensyn til den faktiske udnyttelse af importrettighederne for henholdsvis A-produkter og B-produkter ved udgangen af februar 1997 — UDSTEDT FØLGENDE FORORDNING: Artikel 1 1. De i artikel 6, stk. 1, i forordning (EF) nr. 1382/96 omhandlede mængder udgør i alt 28 096 tons. 2. Den i artikel 6, stk. 2, i forordning (EF) nr. 1382/96 nævnte opdeling foretages således: — 27996 tons bestemt til fremstilling af A-produkter — 100 tons bestemt til fremstilling af B-produkter. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 26. marts 1997. På Kommissionens vegne Franz FISCHLER Medlem af Kommissionen (') EFT nr. L 179 af 18. 7. 1996, s. 12. P) Se side 62 i denne Tidende.